laion/Wikipedia-Exotic huggingface dataset:
למר (אי)

האי למר (באנגלית: Lemaire Island) הוא אי המצוי ממערב לנקודת דות'ייר, בארכיפלג פאלמר, בחוף המערבי של ארץ גרהאם שבאנטארקטיקה. אורכו של האי 7.2 קילומטרים, ורוחבו 2.4 קילומטרים. האי נמצא 2 קילומטרים ממערב לחוף ארץ גרהאם. מעבר אגירה מפריד בין האי לבין חוף דאנקו. גובהן של פסגות האי 650 ו-600 מטרים מעל פני הים. הנקודה הדרומית ביותר באי היא סלע סיברט (Siebert Rock), בפתח תעלת ליאנטור. הסלע מופה לראשונה על ידי המשלחת האנטארקטית הצ'יליאנית, אשר חקרה את אנטארקטיקה בעונת המחקר 1951–1950. הסלע נקרא על שמו של קפטן קורבטה אנרסטו סייברט (Corbeta Ernesto Siebert) - קצין המכונות באונייה אנגאמוס (Angamos) אשר הובילה את המשלחת. האי התגלה על ידי המשלחת האנטארקטית הבלגית, אשר חקרה את אנטארקטיקה בין השנים 1899–1897 תחת פיקודו של אדריאן דה ז'רלאש. ז'רלאש קרא לאי על שמו של שארל אנטואן למר (Charles Antoine Lemaire). • Damien Gildea, Antarctic Peninsula - Mountaineering in Antarctica: Travel Guide • Thomas Waytt Bagshowe, Two Men in the Antarctic - an expedition to graham Land 1920- 1922, Cambridge University Press, 1939 האי למר באתר הסקר הגאולוגי של ארצות הברית האי למר באתר הגאזט האנטארקטי של ממשלת אוסטרליה האי למר באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור האי למר תיאור ותצלומי טיפוס על פסגות האי למר מידע היסטורי וגאוגרפי מידע גאוגרפי על מעבר אגירה מידע גאוגרפי על פסגות באזור האי מידע גאוגרפי והיסטורי על סלע סייברט
קראון פלאזה אילת

מלון VERT אילת (לשעבר קראון פלאזה אילת) הוא מלון נופש הממוקם בחוף הצפוני שבעיר אילת, על שפת הלגונה לצד המלון "יו מג'יק פאלאס אילת". הוא כולל 266 חדרים וסוויטות. המלון נבנה נוהל בעבר על ידי רשת "קראון פלזה" וכיום מנוהל על ידי אפריקה ישראל מלונות. המלון נפתח בשנת 1994 כמלון קראון פלאזה אילת. בשונה ממלונות אחרים בישראל אשר נושאים את המותג "קראון פלאזה" זהו מלון נופש המיועד למשפחות ולא מלון עסקים. עקב כך המלון מציע יותר פעילויות המיועדות למשפחות וילדים ממלונות אחרים תחת אותו המותג, כגון צוות בידור ומשחקייה. במלון קיימות שתי מסעדות. אחת בלובי המלון והשנייה בבריכה. כמו כן המלון כולל בריכת שחייה, בריכת פעוטות, שירות ספא, חדר כושר, בר, בית כנסת, שני אולמות כנסים, מועדון ילדים, חדר משחקי וידאו. בנוסף, המלון כולל אולם באולינג. זהו המלון היחיד באילת אשר כולל בתוכו מסלול באולינג. בראשית העשור השני של שנות ה-2000 חדר משחקי הווידאו הגדול אשר שכן בקומת הבריכה נסגר ובמקומו נפתחה פינה מצומצמת בקומת הלובי אשר באה על חשבון אחת החנויות אשר שכנו בלובי המלון. בשנת 2017 הטיל בית משפט השלום באילת על המלון קנס בסך 175 אלף שקל בגין זיהום מי מפרץ אילת. בדגימות שנערכו בנקודת היציאה של השפכים לעבר הים נרשמה חריגה של 14,750,000% מהערך המרבי המותר של חיידקי קולי צואתי. באותה השנה מכרה חברת אפריקה מלונות לידי קבוצת דיין את מלון קראון פלזה אילת יחד עם שלושה מלונות נוספים. בעבור קראון פלזה אילת וקראון פלזה תל אביב שילמה קבוצת דיין כ-300 מיליון שקל, כחלק מעסקה רחבה יותר בשווי 520 מיליון שקלים. בשנת 2020 המלון עבר שיפוץ בפעם השנייה מאז שנפתח ב-1994. בשנת 2021 המלון שינה שמו ל VERT אילת. קראון פלזה אילת בלילה קראון פלזה אילת והלגונה חלקו האחורי של המלון הבריכה של המלון והלגונה הלובי של המלון חדר האוכל של המלון מדיה וקבצים בנושא קראון פלאזה אילת בוויקישיתוף אתר האינטרנט הרשמי של קראון פלאזה אילת רשת המלונות של אפריקה-ישראל - אפריקה – ישראל מלונות, באתר Africa Israel Hotels אילנה קוריאל, מלון ייקנס על זיהום מפרץ אילת: "השפכים שזרמו לים חרגו במיליוני אחוזים מהתקן", באתר ynet, 18 במאי 2017 "עסקת הענק של משפחת דיין: מלונות אפריקה ישראל נמכרת ב-413 מיליון שקל". TheMarker. נבדק ב-2022-01-04. מיכאל רוכוורגר, משפחת דיין רכשה 4 מלונות מאפריקה ב-520 מ' ש', באתר TheMarker‏, 23 בינואר 2017
פסגת בולטון

האם התכוונתם ל... פסגת בולטון (אנטארקטיקה) – הר בצידו הדרומי של מפרץ קרטיס, בארץ גרהאם שבאנטארקטיקה פסגת בולטון (קולומביה הבריטית) – הר בפרובינציית קולומביה הבריטית שבקנדה
טום וג'רי: המהירים והשעירים

טום וג'רי: המהירים והשעירים (באנגלית: Tom and Jerry: The Fast and the Furry) הוא סרט הנפשה אמריקאי לילדים מסוגת קומדיה ופעולה, אשר מבוסס על הדמויות המונפשות "טום וג'רי" שיצרו ויליאם האנה וג'וזף ברברה עבור MGM. הסרט מסמן את יום השנה ה-65 לדמויות יחד עם הסרט "טום וג'רי: זינוק למאדים". הסרט הופק על ידי "האחים וורנר הנפשה" ו-"Turner Entertainment", ובוים ונכתב על ידי ביל קופ. הסרט מספר על טום החתול וג'רי העכבר הנרשמים למירוץ מכוניות מסביב לעולם כדי לזכות בווילה יוקרתית לאחר שהרסו בית. אורך הסרט הוא כ-74 דקות, ושפת המקור שלו היא אנגלית (הסרט דובב לשפות נוספות, ביניהן: עברית ואיטלקית). הסרט הופץ לראשונה בערים נבחרות בארצות הברית על ידי חברת ההפצה "Kidtoon Films" בספטמבר 2005 ופעם נוספת ביוני 2006. הסרט הופץ על VHS (מה שהופך את הסרט לסרט האחרון שמופץ על פורמט זה) ועל DVD ב-11 באוקטובר 2005. ב-5 באפריל 2011 הסרט הופץ פעם נוספת ב-Blu-ray. בישראל הסרט הופץ לראשונה בדיבוב לעברית בשנת 2005 ב-DVD. בסרט, טום החתול וג'רי העכבר נזרקים לרחוב לאחר שבמרדף הרסני במיוחד הם הרסו את ביתם. בשביל לזכות בווילה יוקרתית, הם מחליטים להשתתף במירוץ המכוניות האגדי הנקרא "מרוץ על". במירוץ הם צריכים לחצות מדינות, נופים ואתרים מוכרים מכל רחבי העולם. במאית הדיבוב בעברית הייתה מאיה בר שלום, ומפיקי הדיבוב בעברית היו עוזי פוקס ולבנת שעשוע. הסרט הופץ לראשונה בישראל בשנת 2005 ב-DVD. ב-DVD היו תוספות בונוס הכללו את הקדימון של הסרט "באטמן נגד דרקולה", וסרטון של אנימטורים ותיקים שמדברים על יצירת אפקטים קוליים בסרט מצויר. "טום וג'רי: המהירים והשעירים", במסד הנתונים הקולנועיים IMDb (באנגלית) "טום וג'רי: המהירים והשעירים", באתר נטפליקס "טום וג'רי: המהירים והשעירים", באתר AllMovie (באנגלית) "טום וג'רי: המהירים והשעירים", באתר Rotten Tomatoes (באנגלית) "טום וג'רי: המהירים והשעירים", באתר HBO Max (באנגלית) "טום וג'רי: המהירים והשעירים", במסד הנתונים הקולנועיים KinoPoisk (ברוסית) טום וג'רי - המהירים והשעירים, במיזם "אישים" לתיעוד היצירה הישראלית
משחקי מכבי פאן אמריקה

משחקי מכבי פאן אמריקה או המכביה האמריקאית (בספרדית: Macabiada Panamericana, ולאחר מכן Juegos Macabeos Panamericanos) היא תחרות ספורט רב־ענפית המתקיימת מדי ארבע שנים באמריקה הלטינית בהשתתפות ספורטאים יהודים. משחקי מכבי פאן אמריקה מתקיימים אחת לארבע שנים ובסמיכות למשחקי מכבי אירופה, שנתיים לאחר המכביה. את המשחקים מארחת אחת ממדינות אמריקה הלטינית הנבחרת בקונגרס מכבי תנועה עולמית. כיום משתתפות במשחקי מכבי פאן אמריקה גם משלחות ממכבי ארצות הברית, קנדה, אוסטרליה, בריטניה וישראל. סמל מכבי פאן אמריקה 2007 סמל מכבי פאן אמריקה 2011 סמל מכבי פאן אמריקה 2015 סמל מכבי פאן אמריקה 2019 משחקי מכבי פאן אמריקה, באתר מכבי תנועה עולמית. ההיסטוריה של נבחרת מקסיקו במשחקי מכבי פאן אמריקה, בספרדית. משחקי המכביה פאן אמריקה יצאו לדרך בצ'ילה, באתר ONE‏, 30 בדצמבר 2015 מאות ספורטאים ישתתפו במשחקי מכבי פאן־אמריקה ואירופה, באתר ישראל היום. משחקי מכבי פאן אמריקה נפתחו במקסיקו סיטי, באתר ערוץ הספורט, 8 ביולי 2019 אתר משחקי מכבי פאן אמריקה במקסיקו 2019
תמרון היימליך

תמרון היימליך (באנגלית: Heimlich maneuver) הוא תמרון לפתיחת נתיב אוויר החסום על ידי גוף זר באמצעות הגברת הלחץ בחלל הבטן ובבית החזה. נעשה באמצעות לחיצת הבטן על הסרעפת ודחיקת האוויר בריאות בלחץ החוצה. התמרון נקרא על שם הנרי ג'. היימליך, רופא יהודי-אמריקאי, שהמציא את התמרון. יש לבצע תמרון היימליך בעת שנחסם נתיב האוויר לגמרי (חסימת נתיב אוויר חמורה) על ידי גוף זר. סימני הזיהוי של חסימת נתיב אוויר חמורה הם מאמץ נשימתי גובר, כיחלון, חוסר יכולת להשמיע קול או לנשום, מראה לחוץ, החזקת הצוואר וירידה במצב בהכרה עד לאובדן הכרה. בתינוקות סימן זיהוי נוסף הוא בכי ללא קול. צורת ביצוע התמרון, יש לוודא כי מדובר בחסימת נתיב אוויר מלאה. לאחר מכן המטופל נשען על המטפל בעמידה, התפיסה בחלל הבטן. יד אחת באגרוף כאשר הבוהן למעלה, היד השנייה מעליה, ואז מפעילים לחץ לכיוון פנים ומעלה. יש לבצע את התמרון שוב ושוב עד ליציאת הגוף הזר או עד שהמטופל מאבד את הכרתו. בעבר (עד 2005) היה נהוג לבצע גם פעולות היימליך בשכיבה בחולים חסרי הכרה אך עם החידושים לנושאי החייאה הוחלט להפסיק פעילות זו ולבצע החייאה רגילה גם במצבי השתנקות לאור מחקרים שהצביעו שאין יתרון בביצוע פעולות היימליך בשכיבה על פני החייאה רגילה היותר נפוצה, מתורגלת וידועה בציבור. מדיה וקבצים בנושא תמרון היימליך בוויקישיתוף תמרון היימליך, באתר אנציקלופדיה בריטניקה (באנגלית) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
צ'רי V5

צ'רי V5 (באנגלית: Chery V5) הוא מיניוואן המוגדר קומפקטי מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר יוצר בסין ובמלזיה בין השנים 2006–2015. 5 דלתות. 7 נוסעים. מנוע קדמי. סוג הנעה: הנעה קדמית. מחיר היחידה נע בין 79,888 - 86,888 רנמינבי (שנת 2006, בסין). "צ'רי V5" "צ'רי V5" "צ'רי V5" "צ'רי V5" "צ'רי V5" צ'רי Q21 אתר האינטרנט הרשמי של צ'רי V5 מדיה וקבצים בנושא צ'רי V5 בוויקישיתוף צ'רי מלזיה paultan.org/2012/06/25/chery-malaysia-opens-new-3s-centre-launches-eastar-st-brand-to-expand-countrys-role-as-rhd דגם "צ'רי V5" מנוע 2.4 ליטר paultan.org/2008/09/03/chery-alado-launches-locally-assembled-24-liter-chery-eastar-7-seater-mpv אתר היצרנית chery chery.cn דגמי "צ'רי V5" paultan.org/2006/07/02/chery-v5-crossover-chery-b14-mpv דגמי "צ'רי V5" web.archive.org/web "צ'רי V5" מנוע 2.4 ליטר sgcarmart.com/news/review
פלשברצקי

פלשברצקי (בהונגרית: Felsőberecki) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-303 תושבים בשנת 1990 עד ל-260 תושבים בלבד בשנת 2018 (ירידה של כ-14%). במהלך השנים חיו בכפר מעט יהודים מדיה וקבצים בנושא פלשברצקי בוויקישיתוף הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
פיזר

פיזר (בהונגרית: Füzér) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-618 תושבים בשנת 1990 עד ל-335 תושבים בלבד בשנת 2023 (ירידה של כ-46%). במרכז הכפר נמצאת טירת פיזר (אנ') המתוארכת לשנת 1264. במהלך השנים חיו בכפר מעט יהודים. מדיה וקבצים בנושא פיזר בוויקישיתוף אתר האינטרנט הרשמי של פיזר (בהונגרית) (בהונגרית) הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
פלשרגמץ

פלשרגמץ (בהונגרית: Felsőregmec) הוא כפר קטן במחוז בורשוד-אבאוי-זמפלן שבצפון מזרח הונגריה. במהלך השנים חיו בכפר מעט יהודים ובמקום קיימים שרידי בית קברות יהודי. מדיה וקבצים בנושא פלשרגמץ בוויקישיתוף הכפר באתר הלמ"ס ההונגרי מפקד האוכלוסין ההונגרי 2018 בית הקברות היהודי בפלשרגמץ מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
פילקהאזה

פילקהאזה (בהונגרית: Filkeháza) הוא כפר זעיר במחוז בורשוד-אבאוי-זמפלן שבצפון מזרח הונגריה. במהלך השנים חיו בכפר מעט יהודים. מדיה וקבצים בנושא פילקהאזה בוויקישיתוף אתר האינטרנט הרשמי של פילקהאזה (בהונגרית) הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
Jiabao V52

Jiabao V52 הוא מיניוואן מתוצרת יצרנית הרכבים הקטנים FAW Jilin (אנ') חברת בת של קונצרן הרכב הסיני FAW Group (אנ') אשר מיוצר משנת 2011 ועד היום. "Jiabao V52". "Jiabao V55". 5 דלתות. מנוע קדמי. מנועי בנזין. סוג הנעה: הנעה אחורית. מחיר דגמי "Jiabao V52" עמד על 27,200-2 9,200 רנמינבי (שנת 2012, בסין). מחיר דגמי "Jiabao V55" עמד על 32,900 רנמינבי (שנת 2012, בסין). דגם "Jiabao V52" צולם לסרט הסיני "Hello! Shu Xian Sheng" בשנת 2011. דגם "Jiabao V52" דגם "Jiabao V55" דגם "Jiabao V55" Jiabao V70 סניה R9 מדיה וקבצים בנושא Jiabao V52 בוויקישיתוף אתר היצרן (fawmc.com) דגמי "Jiabao V52" (בסינית) autohome.com.cn/advice דגם "Jiabao V52" (בסינית) car.autohome.com.cn/config/series דגם "Jiabao V52" (בסינית) car.autohome.com.cn/config/series דגם "Jiabao V52" - תמונה flickr.com/photos/daveseven מנועי "Jiabao V52" webcarstory.com/voiture דגם "Jiabao V52" בסרט הסיני "Hello! Shu Xian Sheng" imcdb.org/v477044
המגפיים של ברוך

"המגפיים של ברוך" הוא שיר שביצעה להקת "כוורת" ויצא לאור בשנת 1973. השיר נבחר כ"שיר השנה" במצעדי הפזמונים השנתיים של קול ישראל ושל גלי צה"ל. השיר נכלל באלבום הבכורה של כוורת, "סיפורי פוגי". דני סנדרסון, מאיר פניגשטיין ואלון אולארצ'יק שרתו יחד בלהקת הנח"ל. סנדרסון ניגן לקראת שחרורו מצה"ל, בלהקת השניצלים, ובסוף 1971 יצר עם אלון אולארצ'יק ומנחם זילברמן את היצירה "סיפורו המחריד של הילד מברזיל", בשם "להקת השפלה בניצוחו של חולילו לומברטה ובהדרכתו". הרכב הלהקה כלל את דני סנדרסון, אלון אולארצ'יק, מאיר פניגשטיין ודייוויד שנן מה"שניצלים" ואת מנחם זילברמן, חברם ללהקת הנח"ל בקריינות ושירה. היצירה היוותה ביחד עם "אופרת פוגי" את הבסיס ל"סיפורי פוגי", אלבום הבכורה של "כוורת". היצירה שאורכה ארבע עשרה דקות כללה את "המגפיים של ברוך" שנכלל ב"סיפורי פוגי" שיצא ב-1973 ועליו חתומים סנדרסון, אולארצ'יק וזילברמן על המילים, וסנדרסון על הלחן, ואת "אוכל ת'ציפורניים" שנכלל באלבום "פוגי בפיתה" שיצא ב-1974. "המגפיים של ברוך" הוא שיר היתולי. השיר מספר על אדם בשם ברוך, שקנה זוג מגפיים בגיל 17. הוא שיפץ את מגפיו, היה קשור אליהם במיוחד והפגין כלפיהם חום ואהבה. יום אחד נעלמו מגפיו מן הארון במקום בו הניח אותם. ברוך חש דיפרסיה ויצא למסע במטרה לאתר את מגפיו. לבסוף מצא אותם בזרועות "בחור אחר". ברוך שלף את אקדחו, ירה במחזיק המגפיים, והשיב אותם אל רגליו. על אף שלכאורה מדובר בשיר היתולי וחסר רובד נוסף, רבים סוברים כי השיר מהווה ביקורת לרכושנות בני האדם. כמו כן, יש הרואים בדאגתו של ברוך למגפיים המתוארת בשיר התנהגות אובססיבית מוגזמת ובלתי סבירה - בפרט כלפי חפצים ורכוש חומרי - התנהגות שמאפיינת אדם עם הפרעה טורדנית כפייתית (OCD). על פי התיאור בשיר, ניכר כי הפעולות שבהן נוקט ברוך חריגות - "הוא קנה אותן בזול הן היו מלאות בחול הוא ניקה אותן בספירט כל שעתיים האכיל אותן מרק כשהקיאו הוא שתק הוא לקח אותן לסרט כל יומיים" התיאורים בשיר ניתנים להסבר באמצעות הסימפטומים של הפרעה טורדנית כפייתית, שזכתה להכרה ולמודעות ציבורית רחבה יותר בעיקר בתחילת המאה ה-21. "המגפיים של ברוך" נבחר כשיר השנה של קול ישראל וגלי צה"ל לשנת התשל"ג (1973). בשנה זו קיבלה כוורת את תואר "להקת השנה" בשתי התחנות. להקת כוורת הקליטה גרסה באנגלית לשיר, בשם Morris & His Turtle (מוריס והצב שלו). בשנת 2018 הוציא השחקן גרא סנדלר גרסת כיסוי של השיר במסגרת הסדרה שנות ה-80. מילות השיר, באתר שירונט אור ברנע, הבנת את זה, ברוך?, באתר ynet, 7 במאי 2008 יואב קוטנר, למרות הכל פרק 43: הסיפור המחריד על הילד מברזיל, באתר גלי צה"ל, הוקלט ב-29 במרץ 1996 על פי קטעי הקישור במופע של כוורת Morris & His Turtle, סרטון באתר יוטיוב
סורנוס מאפסוס

סורנוס מאפסוס חי בסביבות המאה הראשונה/השנייה לספירה, ונחשב לאחד מהרופאים המרכזיים בעת העתיקה, נחשב לרופא תקיף שביקר בחריפות את הרפואה העממית, וממניחי היסוד לשיטת הרפואה המדעית. חלק מכתביו נשתמרו עד היום. נולד לאביו מננדרוס באפסוס, רכש השכלה באלכסנדריה ושימש כרופא ברומא, מעט מאוד ידוע על חייו, על פי הלקסיקון הביזנטי סודא (המאה העשירית לספירה) חי כרופא בימי הקיסרים טראיאנוס ואדריאנוס (בסביבות 57-135 לספירה). השתייך לאסכולת הרופאים המתודיסטים(אנ') והתנגד לעריכת ניתוחים. כתב כעשרים ספרים ברפואה בין היתר "על תחבושות" "על שברים" על ניתוח" ועוד. ספרו "גינקולוגיה" (על ארבעת כרכיו) נשתמר בחלקו עד היום, ספר העוסק בין היתר בפיזיולוגיה של האשה, תקופת ההיריון והיוצרות העובר, והטיפול בתינוק ספרו תורגם לאנגלית. מדיה וקבצים בנושא סורנוס מאפסוס בוויקישיתוף סורנוס מאפסוס, באתר אנציקלופדיה בריטניקה (באנגלית) ערך זה הוא קצרמר בנושא יוון העתיקה ובנושא רופאים. אתם מוזמנים לתרום לוויקיפדיה ולהרחיב אותו.
Jiabao V70

Jiabao V70 (בסינית: 汽佳宝V70) הוא מיניוואן מתוצרת יצרנית הרכבים הקטנים FAW Jilin (אנ') חברת בת של קונצרן הרכב הסיני FAW Group (אנ') אשר יוצר בין השנים 2009–2015. 5 דלתות. 5-8 נוסעים. מנוע קדמי מרכזי. מנועי בנזין. סוג הנעה: הנעה אחורית. תכולת מכל דלק - 35 ליטר. צמיגים: 165/70 R14. 6 רמות גימור. "Standard 1.0" - מחיר היחידה עמד על 34,900 רנמינבי (אפריל שנת 2012, בסין). "Business 1.0" - מחיר היחידה עמד על 37,900 רנמינבי (אפריל שנת 2012, בסין). "Comfort 1.0" - מחיר היחידה עמד על 39,900 רנמינבי (אפריל שנת 2012, בסין). "Standard 1.3" - מחיר היחידה עמד על 39,900 רנמינבי (אפריל שנת 2012, בסין). "Comfort 1.3" - מחיר היחידה עמד על 42,900 רנמינבי (אפריל שנת 2012, בסין). "1.3 Luxury" - מחיר היחידה עמד על 50,900 רנמינבי (אפריל שנת 2012, בסין). דור ראשון, יוצר בין השנים 2009–2012. דור שני - יוצר בין השנים 2012–2015. מחיר דגמי "Jiabao V70" עמד על 36,200-48,800 רנמינבי (שנת 2011, דור ראשון, בסין). מחיר דגמי "Jiabao V70" עמד על 34,900-50,900 רנמינבי (שנת 2012, דור שני, בסין). Jiabao V52 סניה R9 מדיה וקבצים בנושא Jiabao V70 בוויקישיתוף אתר היצרן (fawmc.com) דגם "Jiabao V70" (בסינית) autohome.com.cn/2464/#pvareaid דגם "Jiabao V70" flickr.com/photos דגמי "Jiabao V70" - מפרט chinaautoweb.com/car-models/faw-jiabao-v70-van
ויליאם טרנר

האם התכוונתם ל... ויליאם טרנר (בוטנאי) – אורניתולוג ובוטנאי בריטי ויליאם טרנר (צייר) – צייר בריטי ויליאם בנג'מין טרנר – תאורטיקן תאוריה קווירית ויליאם טרנר – דמות בסרטי שודדי הקאריביים
בדר 3

בדר 3 (בערבית: بدر 3, באנגלית: Badr-3) היא רקטת קרקע-קרקע שיוצרה לראשונה באיראן הנושאת חומר נפץ של 250 ק"ג. הרקטה מיוצרת ברצועת עזה על ידי פלוגות אל-קודס של הג'יהאד האסלאמי הפלסטיני. טווח: 160 ק"מ ראש קרב במשקל 250 ק"ג עם חימוש נפיץ ורסס נ"א. ראש קרב רסס מפזר 1,400 רסיסים מתפוצצת בגובה של כ-20 מטר מעל הקרקע בשנת 2018 השתמשו החות'ים ברקטות בדר 1. הרקטה "בדר 3" שימשה לראשונה בתחילת אפריל 2019, כאשר חות'ים שצוידו ברקטות מאיראן שיגרו אותן במסגרת הקרבות בתימן. איראן חימשה ברקטות אלו את ארגון הטרור הפלסטיני, הג'יהאד האסלאמי הפלסטיני, כדי ליצור מאזן אימה כנגד ישראל. בתאריכים 4 ו-5 במאי 2019, בזמן מבצע גן סגור שיגר הג'יהאד האסלאמי הפלסטיני באמצעות "פלוגות אל-קודס" טילי "בדר 3" לעבר אשקלון. ב-5 במאי 2019 טיל "בדר 3" פגע בבניין מגורים באשקלון, וגרם להרג של אזרח. ב-13 בנובמבר 2019 במהלך מבצע חגורה שחורה שיגר הג'יהאד האסלאמי הפלסטיני רקטות "בדר 3" לכיוון הערים אשדוד ורחובות, אך הן יורטו על ידי כיפת ברזל. ב-24 בפברואר 2020 שיגר הג'יהאד האסלאמי רקטת בדר 3, אך יורטה על ידי כיפת ברזל. ב־11 במאי 2021, במבצע שומר החומות גדודי אל-קודס, הזרוע הצבאית של תנועת הג'יהאד האסלאמי, הודיעו כי הם שיגרו מטח של טילי "בדר 3" לעבר העיר אשקלון[דרוש מקור]. ב־10 במאי 2023 במבצע מגן וחץ הג'יהאד האסלאמי הודיע כי הוא שיגר טיל "בדר 3" לעבר תל אביב[דרוש מקור]. במלחמת חרבות ברזל, בנובמבר 2023 איתרו לוחמי צה"ל טילי בדר 3 במוצב של הג'יהאד האיסלמי בצפון רצועת עזה. האתר תיק דבקה ציין כי "גדודי ירושלים" של תנועת "הג'יהאד האיסלאמי" פיתחו טיל זה כדי לשאת ראש קרב במשקל 350 ק"ג (נכון לשנת 2021), וציין כי הטיל ירה 1,400 רסיסים, מה שמרחיב את יכולתו להרוס מתקנים ובתים בסמוך לנקודת פיצוץ בו הוא נופל. חות'ים חות'ים - כוחות חות'ים בתימן. הג'יהאד האסלאמי הפלסטיני הג'יהאד האסלאמי הפלסטיני בעזה. ההסלמה בדרום (מאי 2019) בדר 1 אלי רוטמן, ‏כך נפל אמש טיל ה'באדר 3' בלב אשדוד. צפו, באתר כיכר השבת, 6 במאי 2019 ניר דבורי, ‏הטיל החדש של הג'יהאד: בעל טווח קצר – אך עם יכולת הרס קטלנית | תיעוד, באתר ‏מאקו‏, 13 במאי 2023 אתר חמל הופעתו של הטיל האיראני בדר 3 Badr בשדות הקרב של ישראל. טווח: 160 ק"מ. מתפוצץ 20 מטר מעל המטרה ומשחרר 1,400 רסיסים, תיק דבקה 6 במאי 2019 "לאחר כישלון השיחות, הג'יאהד מאיים בטיל חדש: בדר 3" קול חי, שלמה ריזל, 6 במאי 2019 מורדים תימנים חושפים טיל חדש פורסם Binnie, Jeremy (30 October 2018). "Yemeni rebels unveil new missile". Jane's Defence Weekly. IHS. Archived from the original on 30October 2018 הג'יהאד האסלאמי חושף טיל חדש ששיגרו לראשונה לעבר אשקלון אתר mivzaklive, דותן גבאי, 5 במאי 2019 הגא"פ הכריז על רקטה חדשה בשם "בדר 3" עם רש"ק של 200 ק"ג חומר נפץ, רוטר.נט - קהילת הפורומים של ישראל, 6 במאי 2019 מטחי הרקטות לא פוסקים. החמאס: ירינו טיל בדר 3 מגפון, אליק מאור, 24 בפברואר 2020 רקטות כבדות וכטב"מים תיעוד טיל "בדר 3", ששוגר על ידי "גדודי ירושלים" באשקלון .. מה המאפיינים הבולטים שלו? 11 במאי 2021, אתר "saudi24news" למד אודות טיל "בדר 3" ששוגר על ידי "גדודי ירושלים" באשקלון 4 במאי 2021, אתר "الشرق" (המזרח) ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
מרטה פנץ'

מרטה פנץ (באנגלית: Martha Fenech; נולדה ב-13 בספטמבר 1990) היא דוגמנית מלטזית. פנץ' נולדה בעיירה צפונית לולטה, היא החלה לדגמן בגיל צעיר למספר קמפיינים, היא גם הופיעה על שער המגזין "I DO". ב-2008 נבחרה ל"מיס עולם מלטה" וייצגה את מלטה במיס עולם 2008. ב-2009 זכתה בפרס "הדוגמנית הטובה ביותר" בטקס פרסי האופנה המלטזי. ב-2016 נבחרה ל"מיס תבל מלטה" וייצגה את מלטה במיס תבל 2016. לאחר הכתרתה נפצה שמועה שנעצרה בנמל תעופה בבריטניה בגין אחזקת סמים, היא הכחישה דבר זה. ב-2016 הופיעה בפרסומות בטלוויזיה ובאינטרנט לחברת "Pasta Rummo". בשנת 2015 היא השתתפה בתפקיד אורח בסדרה "אתה, אני והאפוקליפסה" לצד מתיו ביינטון ובשנת 2016 השתתפה בסרט "תחייה" לצד טום פלטון. באירוויזיון 2017 הגישה את הניקוד המלטזי. היא שימשה כיועצת יופי בחברות לוריאל ופרוקטר אנד גמבל ועבדה בחנות דיוטי פרי בנמל תעופה במדינתה. מדיה וקבצים בנושא מרטה פנץ' בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אליפות הנוקאאוטס של אימפקט

אליפות הנוקאאוטס של אימפקט היא תואר אליפות השייך לארגון Impact Wrestling. האליפות מוגנת בעיקר בתוכניות אימפקט של דיוויזיית הנשים, הידועה בשם "נוקאאוטס". האליפות נוצרה בתאריך 14 באוקטובר 2007 באירוע השלם וצפה, נועד לתהילה, תחת השם אליפות הנשים העולמית של TNA, שם האליפות שונה לאליפות נשות הנוקאאוטס של TNA בשנת 2008 עד לשנת 2010, כששמה שוב שונה, אך הפעם קוצר לשם אליפות הנוקאאוטס של TNA עד שהארגון שינה את שמה במרץ 2017. אליפות זו היא אליפות הנשים היחידה בארגון. באירוע סלאמיברסרי XV, האליפות אוחדה ביחד עם אליפות הנשים של GFW. לאחר שהארגונים אימפקט ו-GFW נפרדו, עיצוב חגורת האליפות שונה גם כן (על ידי שינוי צבע החגורה ומחיקת סממנים שהיו קשורים ל-GFW) ופעם נוספת האליפות הוכרה כאליפות הנוקאאוטס. האלופה הראשונה הייתה גייל קים. החזיקו בתואר זה מעל 23 אלופות שונות. האלופה הנוכחית היא ג'ורדיין גרייס. נוקאאוטס של TNA הוא מושג המיוחס לארגון TNA לאורך השנים כלפי דיוויזיית הנשים שלו; בהקבלה, דיוויזיית הנשים של היריבה העיקרית של TNA,‏ ה-WWE, הוכרה לאורך השנים בתור "דיוות". ההישג הראשון של מחלקה זו התקיים באירוע השלם וצפה הראשון של TNA ב-19 ביוני 2002. זה נקרא הכתר של "מיס TNA". המחזיקה בכתר נקבעה על ידי באטל רויאל בהלבשה תחתונים, כשהפרק עצמו שודר שבוע לאחר מכן. טיילור ווהן היא זו שזכתה בכתר. לאחר מכן, תואר הנוקאאוט של השנה של TNA חולק לנוקאאוט שהשיגה הכי הרבה באותה השנה או הייתה בעלת ההצלחה הגדולה ביותר באותה השנה. האחרונה שזכתה בתואר זה הייתה גייל קים בשנת 2007; התואר לא חולק שוב מאז. ב-20 באוגוסט 2009 בפרק של התוכנית TNA Impact, המראיינת מאחורי הקלעים, לאורן, דיווחה ש-TNA תקיים טורניר הדחות זוגות בן שמונה זוגות אשר יקבע את אלופות זוגות הנוקאאוטס הראשונות של הארגון. הטורניר החל שבוע לאחר מכן והמשיך במשך ארבעת השבועות הבאים, כשהגמר נערך ב-20 בספטמבר באירוע נו סרנדר. באירוע זה, סריטה וטיילור ויילד גברו על הביוטיפול פיפל (מדיסון ריין ו-ולווט סקיי) והפכו לאלופות זוגות הנוקאאוטס הראשונות בתולדות TNA. הארגון שחרר שני סרטי DVD בנושא הנוקאאוטס של TNA, כשהראשון ביניהם נקרא "Knockouts: The Ladies of TNA Wrestling Vol.1" ושוחרר ב-29 באוגוסט 2006, והאחר נקרא "Knocked Out: The Women of TNA Wrestling" ושוחרר ב-7 באוקטובר 2008. הארגון TNA הודיע בתחילת חודש ספטמבר 2007 שהוא מתכנן להציג את דיוויזיית הנשים שלו ואת חגורת האליפות אשר תשמע את דיוויזיה זו. מאוחר יותר באותו החודש, TNA החליטו לקיים קרב גאונטלט בן עשר משתתפות באירוע הדגל של הארגון, נועד לתהילה, אשר ייערך ב-14 באוקטובר, ובו תקבע אלופות הנשים הראשונה של TNA. באירוע זה, גייל קיים ניצחה את מיס ברוקס, כריסטי המי, אווסום קונג, רוקסי לאבו, טליה מדיסון, שלי מרטינז, ג'קי מור, ODB ואנג'ל ויליאמס כדי להפוך לאלופת הנשים הראשונה של TNA. שמה של האליפות שונה בשנת 2008 לאליפות נשות הנוקאאוטס של TNA עד לשנת 2010, שם קוצר שמה של האליפות לאליפות הנוקאאוטס של TNA. אתר האינטרנט הרשמי של Impact Wrestling
גינת פרפרים

גינת פרפרים היא גינה המתוכננת כדי ליצור בה סביבה המושכת אליה פרפרים וסוגים מסוימים של עש. גינה זו מושכת אליה סוגים שונים של "פרפרי גינה" לעיתים קרובות גם כדי לשמש בתי גידול וגם כדי להטיל ביצים ולשמש בתור חרקים העוזרים בטיפוח פרחים וצמחים הנמצאים בגינה זו. ישנם סוגים של כמה צמחים שהם אינם מוזנים על ידי פרפרים בוגרים ולכן זחל של פרפר צריך בית גידול עבור אוכלוסייה גדולה יותר של פרפרים. פרפרים בדרך כלל מעדיפים לאכול את הצוף של פרחים (בדומה אל דבורים ולכן ישנם מאות צמחים כאלו שניתן לשתול כדי למשוך אותם בהתאם למיקום או לזמן של השנה או גורמים אחרים. בנוסף לשתילת פרחים מסוימים המזינים את הפרפרים, קיים בית פרפרים ובו מתקן עם חול ועם מים ומשאבים אחרים יחד עם מזון כמו פירות רקובים. דובי בנימיני חוות החרקים והפרפרים הישראלית אגודת חובבי הפרפרים בישראל הסבר על "גינת פרפרים" באתר של "מכללת אחווה"
דגל הרפובליקה של ונציה

דגל הרפובליקה של ונציה היה דגלה וסמלה של הרפובליקה של ונציה, עד לפירוקה בשנת 1797 בידי נפוליאון. המרכיב העיקרי בדגל הוא דימוי האריה המכונף, סמלו של מרקוס המבשר, הפטרון המגן של ונציה. האריה של מרקוס הקדוש מחזיק בכפו ספר שעליו חרותות המלים PAX TIBI MARCE EVANGELISTA MEVS ("שלום לך מרקוס, נושא הבשורה שלי"). דגלו העכשווי של מחוז ונטו באיטליה עוצב בהשראתו. דגל ונציה Video קאנאלטו (1730) - הדגל הוונציאני על הבוקינטורו (אנ') מדיה וקבצים בנושא דגל הרפובליקה של ונציה בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
בניין וולפסון

האם התכוונתם ל... בית דוד וולפסון – מבנה בקמפוס הר הצופים של האוניברסיטה העברית בירושלים בניין ולפסון במכון ויצמן למדע ברחובות בניין וולפסון של בית הספר הריאלי בחיפה בנייני וולפסון בעגה הירושלמית קריית וולפסון שברחביה